รักไม่เอาถ่าน

My Dear Loser รักไม่เอาถ่าน เป็นรายการโทรทัศน์ ประเภทละครชุด ผลิตโดย จีเอ็มเอ็ม แกรมมี่ และจีเอ็มเอ็มทีวี ออกอากาศทุกวันอาทิตย์ เวลา 20:30 - 21:45 น. ทางช่องจีเอ็มเอ็ม 25 และออกอากาศย้อนหลังในวันเดียวกัน เวลา 22:30 น. ทางแอปพลิเคชันไลน์ทีวี
My Dear Loser รักไม่เอาถ่าน แบ่งออกเป็นทั้งหมด 3 ตอน ได้แก่ Edge of 17, Monster Romance และ Happy Ever After

**เรื่องย่อ**

**Edge of 17**
เรื่องราวความรักครั้งแรกของ โอ้ เด็กมัธยมวัย 17 ที่ดันไปตกหลุมรัก พีช ดาวโรงเรียนคนที่สูงเกินเอื้อม แถมยังเป็นแฟนกับ คอปเปอร์ คู่หูคู่อาฆาตเสียด้วย เขาในฐานะของเด็กห่วยสุดขี้แยจึงต้องลุกขึ้น "สู้" เพื่อเอาชนะใจเธอ และเอาชนะคู่แข่งตลอดกาลอย่างคอปเปอร์ให้ได้ 

**Monster Romance**
เรื่องราวความรักของ ป้อง เด็กแว๊นซ์สุดหล่อที่ใช้ชีวิตเสเพลไปวันๆ ที่วันหนึ่งดันขับรถไปชนกับรถของ น้ำขิง คุณหนูไฮโซขี้เหวี่ยงขี้วีนแถมยังเอาแต่ใจ และเพราะอุบัติเหตุในครั้งนั้น ทำให้ป้องตกหลุมรักน้ำขิงเข้าเต็มอก เขาจึงต้องทำทุกอย่างเพื่อพิชิตใจเธอให้ได้ แม้ว่าในใจของเธอจะมี ต้นกล้า ชายหนุ่มวัยกลางคนที่เธอแอบชอบอยู่ และในวันที่แม่ของเขาเองก็ล้มลงถึงขั้นต้องผ่าตัดใหญ่เพื่อรักษาชีวิตก็ตาม

**Happy Ever After**
เพราะตอนจบของนิทานหลายๆ เรื่อง เจ้าชายและเจ้าหญิงล้วนจะมีความสุขกันไปตลอดกาล แต่ถ้าเกิดว่าตอนจบของเรื่องกลายเป็นจุดเริ่มต้น แล้วมันจะเกิดอะไรขึ้นต่อจากนี้? เรื่องราวบทพิสูจน์รักแท้ของ ต้นกล้า ชายหนุ่มสุดห่วยที่ตกหลุมรัก กอหญ้า ดาวมหาวิทยาลัยสุดน่ารักแต่ก็ใช้ชีวิตห่วยไม่แพ้กัน ด้วยความต่างฐานะแบบสุดขั้วทำให้ไม่มีใครยอมรับการคบกันของทั้งคู่ แม้แต่ครอบครัวของกอหญ้าเอง แต่ทั้งคู่ก็ไม่ย่อท้อต่อโชคชะตาและออกมาใช้ชีวิตคู่ตามลำพังถึงสิบปี เวลาผ่านไปความรักของทั้งคู่ที่มีต่อกันเริ่มลดลงไปเรื่อย ๆ จนในที่สุดก็ถึงวันที่ต้องเลิกรา แต่วันนั้นกลับมีสิ่งหนึ่งเกิดขึ้นกับชีวิตของทั้งคู่ เมื่อกอหญ้ากำลังจะให้กำเนิดทายาทตัวน้อยในวันที่ความรักกำลังระหองระแหง ต้นกล้าจึงต้องลุกขึ้นเปลี่ยนแปลงตัวเองเพื่อต่อสู้กับโชคชะตาที่กำลังเกิดขึ้น แม้แต่กำแพงใหญ่ที่ต้นกล้าไม่เคยเผชิญมาก็ตาม แล้วบทสุดท้ายของรักแท้นี้จะจบด้วยรักนิรันดร์ดั่งฝัน หรือ มันจะล่มลงเพราะความห่วยของต้นกล้า

**นักแสดง**

**Edge of 17**
 กรภัทร์ เกิดพันธุ์ รับบท โอ้- รมิดา จีรนรภัทร รับบท ลูกพีช- ปุริม รัตนเรืองวัฒนา รับบท อิน- วชิรวิชญ์ เรืองวิวรรธน์ รับบท ซัน- พรพิพัฒน์ พัฒนเศรษฐานนท์ รับบท คอปเปอร์- นภสร วีระยุทธวิไล รับบท ไอน้ำ- ณัฐรัชต์ ก้อนแก้ว รับบท อ.เดชา- ปวีณ์นุช แพ่งนคร รับบท อ.จิตรา- คุณากร เกิดพันธุ์ รับบท ผู้อำนวยการ- ศิรินุช เพ็ชรอุไร รับบท แม่ของโอ้- อภิชญา แซ่จัง รับบท โมจิ- อชิรวิชย์ สาลิวรรธนะ รับบท เคน

**Monster Romance**
 ฐานัฐพ์ โล่ห์คุณสมบัติ รับบท ป้อง- วรนิษฐ์ ถาวรวงศ์ รับบท น้ำขิง- ณฉัตร จันทพันธ์ รับบท แจ็ค- ทิพนารี วีรวัฒโนดม รับบท อ้อน- หฤษฎ์ ชีวการุณ รับบท จืด- ชนกันต์ อาพรสุทธินันธ์ รับบท เต้- นีร สุวรรณมาศ รับบท เอ็ม- วันธงชัย อินทรวัตร รับบท ปก- ภัคจิรา กรรรัตนสูตร รับบท คริส- อรอนงค์ ปัญญาวงศ์ รับบท แม่ป้อง- จิราวัฒน์ วชิรศรัณย์ภัทร รับบท พ่อน้ำขิง - ชลวรีย์ ชุติวัฒน์ขจรชัย รับบท แม่น้ำขิง

**Happy Ever After**
 พุฒิชัย เกษตรสิน รับบท ต้นกล้า- เอสเธอร์ สุปรีย์ลีลา รับบท กอหญ้า- ปองกูล สืบซึ้ง รับบท วิน- กรภพ จันทร์เจริญ รับบท เจ๋ง- ปวีณ์นุช แพ่งนคร รับบท อ.จิตรา (อุ้ม)- นิติ ชัยชิตาทร รับบท แมลงปอ- สุรศักดิ์ ชัยอรรถ รับบท พ่อของแมลงปอและกอหญ้า- พิมลวรรณ หุ่นทองคำ รับบท แม่ของแมลงปอและกอหญ้า- ณัฐรัชต์ ก้อนแก้ว รับบท อ.เดชา (ครูเบนซ์)- ศุภวรรณ คุตพันธ์ รับบท แม่ของต้นกล้า- อลีสญาฌ์ ทอย รับบท นะโม- ปรมาภรณ์ จ่างกมล รับบท พริม- ณัฏฐ์ศรุต ถาม์พรทองสุทธิ รับบท ณัฐ- เมธาวี พิเชฐชัยยุทธ รับบท วิน (สมัยเรียนมหาวิทยาลัย)- นพณัช ชัยวิมล รับบท แชมป์- ศิวกร เลิศชูโชติ รับบท อ็อตโต้

**เรตติ้ง**

**Edge of 17**

**Monster Romance**

**Happy Ever After**

**เพลงประกอบ**
 เพลง ออกตัว - ลิปตา- เพลง อย่าทำร้าย - ปุริม รัตนเรืองวัฒนา- เพลง เหตุผลที่มีชีวิตอยู่ - วันธงชัย อินทรวัตร- เพลง ใกล้ชิดแพ้คิดถึง - นภัทร อินทร์ใจเอื้อ- เพลง รักกันจนวันสุดท้าย - Mushroom Hunter

**การออกอากาศ**
 ตั้งแต่วันที่ 1 - 29 ตุลาคม พ.ศ. 2560 ละครชุด My Dear Loser รักไม่เอาถ่าน งดออกอากาศชั่วคราวเพื่อให้เป็นไปตามแนวทางปฏิบัติของสื่อโทรทัศน์ในช่วงพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช

**อ้างอิง**

**แหล่งข้อมูลอื่น**
 My Dear Loser รักไม่เอาถ่าน ตอน Edge of 17- My Dear Loser รักไม่เอาถ่าน ตอน Monster Romance- My Dear Loser รักไม่เอาถ่าน ตอน Happy Ever After
หมวดหมู่:ละครโทรทัศน์โดยจีเอ็มเอ็มทีวี
หมวดหมู่:ภาพยนตร์ชุดทางโทรทัศน์ไทย
หมวดหมู่:ละครโทรทัศน์ไทยในปี พ.ศ. 2560
หมวดหมู่:ละครโทรทัศน์ช่องจีเอ็มเอ็ม 25